Lily Bandehy

Lily Bandehy (født 1949 i Iran) er forfatter og debattant, tidligere lærer og psykiatrisk sykepleier. Hun kom til Norge som flyktning fra Iran i 1988. 

Bandehy var politisk aktiv under både sjah- og Khomeini-regimet. Hun var i to år konsulent hos Human Rights Service.  

I 2003 utga Bandehy sin første bok, selvbiografien Jeg kommer fra Iran (Kolofon forlag). Oppfølgingsboken kom i 2012, En slette av valmuer (roman, Communicatio forlag) og i 2014 ga hun ut kokeboken Smaksrike minner fra Persia, som også er oversatt til engelsk. I 2019 kom Lily Bandehy med en ny personlig roman, Smaken av kirsebær.  

Som samfunnsdebattant er Bandehy kjent gjennom sitt kritiske blikk mot religion og da spesielt islam. Hun er opprinnelig muslim, men har konvertert til kristendommen.

Hun blogger og skriver særlig om temaene ytringsfrihet og religion. I 2008 var hun med å grunnlegge organisasjonen LIM (Likestilling, integrering, mangfold) og 2016 Ex-Muslims of Norway og var nestleder i organisasjonen Ex-Muslims of Norway. 

Bandehy ble i 2019 tildelt Født Fri-prisen. Lily Bandehy lanserte sin femte bok, Kvinner i islam, Islam forakt for kvinner i oktober 2021. Hun lanserte boken under politiets beskyttelse. Lily Bandehy er feminist og aktivist. Hun er mot barneekteskap og barnehijab.   

Hun er mor til artisten Tooji.

Referanser 

Iranske forfattere
Sykepleiere
Fødselsdato ikke oppgitt
personer fra Fars